Doi doljeni s-au ales cu dosare penale după ce au fost depistați în trafic conducând vehicule având permisul suspendat.
Poliştii Secţiei 4 Rurală Coşoveni au depistat, ieri, un bărbat de 57 de ani, din Apele Vii, în timp ce conducea un autoturism pe DN6, în comuna Leu. Acesta avea dreptul de a conduce vehicule suspendat.
Poliţiştii Secţiei 2Craiova au depistat pe Bulevardul Nicolae Romanescu, un tânăr, de 24 de ani, din Băileşti, care conducea un autoturism, având dreptul de a conduce vehicule suspendat.
Poliţiştii au întocmit dosare penale sub aspectul săvârşirii infracţiunii de conducerea unui vehicul fără permis.
În ultimele 24 de ore, poliţiştii rutieri au continuat acţiunile pentru siguranţa traficului rutier şi prevenirea accidentelor de circulaţie. Au fost legitimate peste 300 de persoane, fiind controlate și aproximativ 200 de autovehicule.
Pentru abaterile constatate au fost aplicate 163 sancţiuni contravenţionale, în valoare de aproximativ 40.000 de lei. Dintre acestea 39 de sancţiuni fiind pentru nerespectarea regimului legal de viteză.
Totodată, au fost reținute 23 de permise de conducere şi retrase 3 certificate de înmatriculare.
Citește și: Dolj: Șapte traficanți de persoane, după gratii